Eelnõu EMP ühiskomitee otsus millega muudetakse EMP lepingu II lisa (Tehnilised normid, standardid, katsetamine ja sertifitseerimine) - Ühenduse ühise seisukoha eelnõu /* SEK/2004/1724 lõplik */





Brüssel 06.1.2005 SEK(2004)1724 lõplik Eelnõu EMP ÜHISKOMITEE OTSUS millega muudetakse EMP lepingu II lisa (Tehnilised normid, standardid, katsetamine ja sertifitseerimine) - Ühenduse ühise seisukoha eelnõu -(komisjoni esitatud) SELETUSKIRI 1. Siseturu nõutava õiguskindluse ja ühtsuse tagamiseks peab EMP Ühiskomitee pärast asjaomaste ühenduse õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 2. EMP Ühiskomitee peaks seetõttu vastu võtma lisatud otsuse, millega muudetakse EMP lepingu lisa II tehnilisi norme, standardeid, katsetamist ja sertifitseerimist käsitleva uue ühenduse õigustiku lisamisega. Kõnealune otsus käsitleb järgmist direktiivi: 32004 L 0012 : Euroopa Parlamendi ja nõukogu direktiiv 2004/12/EÜ, 11. veebruar 2004, millega muudetakse direktiivi 94/62/EÜ pakendite ja pakendijäätmete kohta. 3. Ühiskomitee eelnõuga lisatakse kohandus, millega võimaldatakse Islandile samad erandid kui direktiivis osutatud äärepoolseimatele piirkondadele, arvestades Islandi erilist geograafilist struktuuri, väikesearvulist ja hajutatud rahvastikku, samuti maaelu korraldust. 4. EMP lepingu rakendamise korda käsitleva nõukogu määruse (EÜ) nr 2894/94 artikli 1 lõike 3 punktis a nähakse ette, et nõukogu võtab vastu ühenduse seisukoha otsuste suhtes, millega laiendatakse ühenduse õigusakte oluliste muudatustega. 5. EMP Ühiskomitee otsuse eelnõu esitatakse nõukogule kinnitamiseks. Komisjoni eesmärk on esitada ühenduse seisukoht EMP Ühiskomiteele võimalikult kiiresti pärast selle vastuvõtmist nõukogus. Eelnõu EMP ÜHISKOMITEE OTSUS millega muudetakse EMP lepingu II lisa (Tehnilised normid, standardid, katsetamine ja sertifitseerimine) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping“, eriti selle artiklit 98, ning arvestades järgmist: (1) Lepingu II lisa on muudetud EMP Ühiskomitee […] otsusega nr ….[1] (2) Lepingusse tuleb inkorporeerida Euroopa Parlamendi ja nõukogu 11. veebruari 2004. aasta direktiiv 2004/12/EÜ, millega muudetakse direktiivi 94/62/EÜ pakendite ja pakendijäätmete kohta.[2] ON VASTU VÕTNUD JÄRGMISE OTSUSE: Artikkel 1 Lepingu II lisa XVII peatüki punkti 7 (Euroopa Parlamendi ja nõukogu direktiiv 94/62/EÜ) tuleb muuta järgmiselt. 1. Üleminekukorra ette lisatakse: „mida on muudetud järgmise aktiga: - 32004 L 0012 : Euroopa Parlamendi ja nõukogu direktiiv 2004/12/EÜ, 11. veebruar 2004 (ELT L 47, 18.2.2004, lk 26).“ 2. Üleminekukorra järele lisatakse: „Käesolevas lepingus loetakse selle direktiivi sätteid järgmises kohanduses: Artikli 6 lõikes 7 lisatakse sõna „Island“ sõna „Iirimaa“ järele ning pärast sõna „piirkonnad“ lisatakse „maapiirkondade ja väikese rahvastikutiheduse olemasolu.““ Artikkel 2 Direktiivi 2004/12/EÜ islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed. Artikkel 3 Käesolev otsus jõustub […], tingimusel et kõik lepingu artikli 103 lõikele 1 vastavad teated on edastatud EMP Ühiskomiteele.* Artikkel 4 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, […] EMP Ühiskomitee nimel eesistuja sekretärid EMP Ühiskomitee [1] ELT L … [2] ELT L 47, 18.2.2004, lk 26. * Põhiseadusest tulenevaid nõudeid ei ole nimetatud.